**Vyhodnotenie dotazníkového prieskumu spokojnosti prijímateľov sociálnej služby s poskytovanými sociálnymi službami v**

**Dome pokojnej staroby n.o., Gbely**

Prijímateľom sociálnej služby v zariadení Domu pokojnej staroby Gbely n.o., Gbely boli rozdané v budove DPS II. na ulici Hudecova 1471/45 v období od 11.4.2022 do 14.4.2022 anonymné dotazníky s cieľom zmapovania spokojnosti prijímateľov sociálnych služieb s poskytovanými sociálnymi službami. Dotazníky boli dostupné pre všetkých prijímateľov, vyplnilo ich 26 prijímateľov sociálnej služby.

**Vyhodnotenie odpovedí na jednotlivé otázky dotazníka:**

**Rozmedzie dĺžky poskytovania sociálnych služieb zúčastneným respondentom.**

Zo zúčastnených prijímateľov sú v zariadení do 1 roka 4 seniori, v rozmedzí 1-2 rokov sú poskytované služby 4 seniorom, v rozmedzí 3-4 roky sú poskytované služby 7 zo zúčastnených seniorov a viac ako 5 rokov sú v Dome pokojnej staroby n.o., Gbely 10 klienti. 1 respondent na otázku neodpovedal.

1. **Do akej miery ste spokojný s Vašou izbou v ktorej bývate?**

Otázka bola hodnotená známkou ako v škole 1 najlepšia a 5 najhoršia známka.

Veľkosť izby bola priemerne hodnotená zúčastnenými seniormi známkou 1,7. Vybavenosť izby bola hodnotená priemernou známkou 2,3. Pocit súkromia ohodnotili respondenti priemernou známkou 2,4. Klopanie personálu pri vstupe do izby ohodnotili priemernou známkou 2,1.

1. **Čo by ste zmenili na vybavení izby**

Otázka č. 3 bola otvorená, dávala priestor na vyjadrenie vlastného názoru a nápadov. Na túto otázku väčšina seniorov neodpovedala. Medzi odpoveďami boli však individuálne spomenuté veci ako – viac komfortu, malý konferenčný stolík, kvety, nové WC a sprchu, kreslo, viac alebo väčšie skrinky, viac priestoru, obrazy na stene, nový nábytok. Jednalo sa o individuálne požiadavky, pri ktorých nebola väčšinová zhoda.

1. **Do akej miery ste spokojný so stravou?**

Otázka bola hodnotená známkou ako v škole 1 najlepšia a 5 najhoršia známka.

Teplota stravy je hodnotená priemernou známkou 1,9, pestrosť a chuť stravy je hodnotená priemernou známkou 2,5 a celková spokojnosť so stravou bola hodnotená na priemernú známku 2,25.

1. **Máte dostatok záujmovej a kultúrnej činnosti?**

Zo zúčastnení prijímateľoch pri otázke č. 4 si vybralo 16 odpoveď áno a 9 odpoveď nie, 1 klient na danú otázku neodpovedal. V priestore pre vyjadrenie názoru k tejto otázke 3 klienti, ktorí vybrali možnosť nie napísali, že sa žiadnych aktivít nezúčastňujú. 1 Klient napísal, že by si želal viac kultúrnych vystúpení.

**5. Do akej miery ste spokojný so starostlivosťou a prístupom?**

Otázka bola hodnotená známkou ako v škole 1 najlepšia a 5 najhoršia známka.

V pripojenom grafe môžete vidieť, že sociálne pracovníčky boli ohodnotené známkou 1,2, zdravotné sestry priemernou známkou 1,3, opatrovateľský personál 1,6, zamestnanci stravovacieho úseku 1,4 a zamestnanci práčovne 1,4.

1. **Ako by ste popísali atmosféru v zariadení?**

Posledná otázka predkladaného dotazníku bolo zameraná na celkové hodnotenie atmosféry v zariadení. 3 prijímatelia zvolili možnosť veľmi dobrá, 15 zo zúčastnených si vybrali možnosť skôr dobrá, 8 zvolilo možnosť neutrálna. Odpoveď zlá si nevybral ani jeden z respondentov.

Všetkým zúčastneným touto cestou ďakujeme za vyjadrenie ich názorov a postojov. Tieto postrehy budú prínosom pre nás a našu prácu a snahu zvyšovať kvalitu poskytovaných služieb v DPS n.o., Gbely. Vyhodnotenie dotazníkov bude prejednávané na najbližšom zasadnutí samosprávy prijímateľov za prítomnosti riaditeľky, hlavnej sestry, terapeutky, sociálnej pracovníčky zariadenia a členov rady samosprávy prijímateľov.

V Gbeloch dňa 21.4.2022